Klokken 1.28 gik manden ind på Circle K på Århusvej i Søften ved Hinnerup. Her trak han en kniv op og truede ekspedienten på tanken til at åbne ud til baglokalet. Gerningsmanden tømte en hylde med cigaretter og stak af med omkring 70 kartoner Prince-cigaretter.



Østjyllands Politi har siden efterforsket røveriet, men det er endnu ikke lykkedes at finde frem til gerningsmanden. Derfor offentliggør politiet nu billeder fra tankens videoovervågning i håb om, at nogen kan genkende manden.

Signalement af gerningsmanden

• Ca. 25-35 år

• Mellemøstlig udseende, brun hudfarve

• Ca. 170-180 cm høj, normal til muskuløs af bygning

• Markante sorte øjenbryn

• Iført sort hue, blå/mørk dunjakke med rudeformet lædermærke på venstre arm, mørk hættetrøje af mærket ’Tommy Hilfiger’, sorte træningsbukser med en enkelt hvid stribe langs siden, hvide sneakers, sorte handsker og sort klæde trukket foran munden.

• Havde et blåt indkøbsnet i sin venstre hånd og en kokkekniv i den højre

• Talte dansk



Har du en formodning om, hvem manden på billedet er, så ring til Østjyllands Politi via tlf. 114.